b'\n_START_ARTICLE_\nPoljska na Pesmi Evrovizije\n_START_PARAGRAPH_\nPoljska nastopa na Pesmi Evrovizije od leta 1994. Leta 1993 je postala \xc4\x8dlanica Evropske radiodifuzne zveze, kar je pogoj za sodelovanje na izboru._NEWLINE_Prva poljska predstavnica je bila Edyta G\xc3\xb3rniak, ki je zasedla drugo mesto - to je najbolj\xc5\xa1a poljska uvrstitev doslej, hkrati pa najbolj\xc5\xa1a debutantska uvrstitev (poleg Srbije in \xc4\x8crne gore, ki je z debutantskim nastopom prav tako zasedla 2. mesto)._NEWLINE_Prihodnji poljski nastopi so bili veliko manj uspe\xc5\xa1ni. Leta 2000 in 2002 je morala Poljska zaradi slabih uvrstitev celo pavzirati._NEWLINE_Poljska nacionalna televizija Telewizja Polska je do leta 2003 prirejala interne izbore. Interni izbor je potekal tudi leta 2005._NEWLINE_Leta 2006 je ponovno potekal javni izbor, kjer je ob\xc4\x8dinstvo \xc5\xbee drugi\xc4\x8d izbralo za svojega predstavnika skupino Ich Troje (prvi\xc4\x8d je na Evroviziji nastopila leta 2003). Leta 2007 je poljsko ob\xc4\x8dinstvo izbralo skupino The Jet Set, ki pa se ni uvrtila v finale. Zatorej bo na Pesmi Evrovizije 2008 Poljska ponovno morala najprej nastopiti na polfinalnem izboru.'